ข้อบัญญัติองค์การบริหารส่วนตำบลสักหลงข้อบัญญัติองค์การบริหารส่วนตำบลสักหลงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลสักหลงอำเภอหล่มสัก จังหวัดเพชรบูรณ์พ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕มาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งได้แก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลสักหลงโดยความเห็นชอบของสภาองค์การบริหารส่วนตำบลสักหลง และนายอำเภอหล่มสักจึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลสักหลง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลสักหลง อำเภอหล่มสัก จังหวัดเพชรบูรณ์ พ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้บังคับใช้ผังเมืองเพชรบูรณ์รวมในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดถนนสาย ข ๑ฟากใต้ด้านตะวันออก จดถนนชลประทาน ฟากตะวันตกด้านใต้ จดเส้นแบ่งเขตการปกครองระหว่างตำบลสักหลงกับตำบลตาลเดี่ยวและตำบลวัดป่าด้านตะวันตก จดทางหลวงแผ่นดินหมายเลข ๒๐๓ฟากตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดแนวเขตผังเมืองรวมเมืองหล่มสักด้านเหนือ ซึ่งเป็นเส้นตั้งฉากระยะ ๕๐๐ เมตร กับเขตทหารที่ซึ่งจุดอยู่ห่างจากเขตอุทยานพ่อขุนผาเมือง ไปทางทิศเหนือ ตามแนวเขตทหารเป็นระยะ๖๐๐ เมตรด้านตะวันออก จดอุทยานพ่อขุนผาเมืองด้านใต้ จดเส้นแบ่งเขตการปกครองระหว่างตำบลสักหลงกับตำบลวัดป่า๒.๒ ด้านเหนือ จดแนวเขตผังเมืองรวมเมืองหล่มสักด้านเหนือ ซึ่งเป็นเส้นตรงที่เริ่มจากถนนสาธารณะไม่ปรากฏชื่อฟากเหนือ ที่จุดซึ่งอยู่ห่างจากถนนสาธารณะไม่ปรากฏชื่อบรรจบกับทางหลวงแผ่นดินหมายเลข๒๐๓ ไปทางทิศตะวันออกเฉียงใต้ตามแนวตามแนวถนนสาธารณะไม่ปรากฏชื่อ เป็นระยะทาง ๒๐๐เมตร ไปทางทิศตะวันออกเฉียงใต้จนบรรจบกับถนนสาย ก ๑ ที่จุดซึ่งอยู่ห่างจากถนนสาย ก๑ บรรจบกับถนนสาย ข ๑ และถนนสาย ข ๒ ไปทางทิศตะวันออกเฉียงใต้ ตามแนวถนนสาย ก ๑เป็นระยะทาง ๑,๒๕๐ เมตรด้านตะวันออก จดแนวเขตผังเมืองรวมเมืองหล่มสัก ด้านตะวันออกด้านใต้ จดเส้นแบ่งเขตการปกครองระหว่างตำบลสักหลงกับตำบลตาลเดี่ยวจดถนนชลประทานฟากตะวันตก และจดถนนสาย ข ๑ ฟากเหนือด้านตะวันตก จดทางหลวงแผ่นดินหมายเลข ๒๐๓ฟากตะวันออกบริเวณที่ ๓ หมายความว่าพื้นที่ในบริเวณอุทยานพ่อขุนผาเมืองทั้งนี้ พื้นที่บริเวณที่ ๑และบริเวณที่ ๒ ปรากฏตามแผนที่ท้ายข้อบัญญัตินี้ข้อ ๔ ในบริเวณที่ ๑ ห้ามบุคคลใดก่อตั้งอาคารดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม(๒) คลังเชื้อเพลิงเพื่อการขายส่ง(๓)สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการและร้านจำหน่ายก๊าซ(๔) อาคารเก็บวัตถุระเบิด(๕) โรงกำจัดมูลฝอยข้อ ๕ ภายในบริเวณที่ ๒ห้ามบุคคลใดก่อตั้งอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นพิษต่อชุมชนและสิ่งแวดล้อมข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) อาคารทุกประเภท ยกเว้นอาคารเพื่อสันทนาการอาคารเพื่อการรักษาคุณภาพสิ่งแวดล้อมและเพื่อสาธารณประโยชน์ข้อ ๗ ภายในบริเวณพื้นที่ที่กำหนดไว้ตามข้อ ๓ห้ามบุคลใดดัดแปลง หรือเปลี่ยนใช้อาคารใด ๆเป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๔ ข้อ ๕ และข้อ ๖ข้อ ๙ อาคารที่ได้รับใบอนุญาตหรือใบแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลสักหลงรักษาการตามข้อบัญญัตินี้ประกาศ ณ วันที่ ๘ มิถุนายน พ.ศ. ๒๕๕๘ทองอินทร์ คุณประเสริฐนายกองค์การบริหารส่วนตำบลสักหลง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลสักหลงเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลสักหลงอำเภอหล่มสัก จังหวัดเพชรบูรณ์ พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑ กรกฎาคม ๒๕๕๘นุสรา/ผู้ตรวจ๑๐ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๕๐ ง/หน้า ๓๕/๓๐ มิถุนายน ๒๕๕๘